
PROME MINISTER EVELYN WEVER-CROES 


jeneral, infiovacion, Organi 
a y Planificacion Teritori 





Diamars mainta a tuma luga un conferencia di prensa di 
Gobierno di Aruba na IMSAN na San Nicolas pa anuncia e 
disponibilidad di por vacuna a traves di e unidad mobiel, 
Operation Mobile Unit (Trailer). Presente e mainta aki tabata 
Prome Minister Evelyn Wever-Croes, señor Rino Hermans di 
Bureau RampenBestrijding, y dr. Joel Rajnherc di IMSAN na 
San Nicolas. 


Despues di e discurso di Prome Minister efatisando riba e 
importancia di e vacuna y booster, a pasa palabra pa sr. Rino 
Hermans di Bureau RampenBestrijding, cu pa hopi tempo 
caba tabata tin e soño di bin cu un unidad mobiel pa asina por 
yega na duna e vacuna na esnan cu pa un of otro motibo no 
por yega un centro di vacunacion. 


Segun señor Hermans, Crisisteam a tuma nota na momento cu 
nan tabata ocupa cu e programa di vacunacion, cu un cantidad 
grandi di persona pa motibo di mobilidad, no por a yega e 
diferente centronan di vacunacion. Pa facilita e proceso aki, 
Crisiteam a acerca Gobierno cu e peticion pa por “refurbish” 
e bus di salud pa asina por hiba e vacuna na porta di cas di 
esnan cu pa un of otro motibo no por yega pa tuma e vacuna. 








RUB 


Gobierno di Aruba a aproba e peticion aki y pa Januari 11, 
2021 e unidad mobiel ta staciona na IMSAN, San Nicolas. E 
unidad mobiel aki lo keda staciona na IMSAN San Nicolas te 
ora logra e grado di vacunacion cu por logra yega pa despues 
sigui mobilisa den tur bario ofreciendo e posibilidad na henter 
comunidad di Aruba pa vacuna cu e prome vacuna, di dos 
vacuna of е booster. 


Tambe a hiba palabra e mainta aki dr. Joel Rajnherc di IMSAN 
San Nicolas cu a duna un splicacion amplio riba e rol di IMSAN 
pa logra vacuna lo mas hopi hende posibel na Aruba. Segun 
dr Rajnherc, nan no ta esnan encarga cu e organisacion e 
mainta aki, pero mirando e demanda halto cu tin pa vacuna, 
specialmente entre personanan di edad halto, a habri e 
portanan paden di IMSAN pa saca e hendenan grandi di solo, 
pone nan mas comfortabel, duna nan e vacuna у zorg pa nan 
keda den bon condicion. 


Segun dr. Rajnherc e demanda halto aki ta un muestra cu hopi 
hende pariba di brug tabata warda riba e posibilidad di haya e 
vacuna mas cerca di cas. El a menciona cu e vacuna sigur no ta 
un solucion pa personanan no wordo infecta cu e virus pero si 
ta zorg pa nan no bira hopi malo cu e consecuencia cu hospital 
y ICU ta yena cu hopi hende, evitando asina cu dokternan 
por duna asistencia manera mester ta. E ta importante cu e 
dokternan por sigui duna asistencia na tur hende cu mester 
cuido regularmente, na accidentnan cu ta termina den ICU y 
tur otro malesa. 


Dr. Rajnherc a termina gradiciendo Gobierno di Aruba, Bureau 
RampenBestrijding Aruba, DVG y su empleada doctor Monica 
Nuboer pa un bon organisacion. “Mi ta hopi orguyoso di e bon 
colaboracion cu tin entre e grupo di Bureau RampenBestrijding 
Aruba, DVG y e empleadonan di IMSAN”, dr. Rajnherc а 
termina bisando. 

Premier Evelyn Wever - Croes: 

Mas o menos 2 luna pasa (9 di november) DOW a inicia cu 
“Proyecto Beach Zand” cu ta encera trabou di mantencion di 


beachnan door di yena beachnan cu santo. Ta trata di tres 
beach popular esta Arashi, Boca Catalina y Eagle Beach. 





DOW a inicia cu e proyecto dia 9 di november na Arashi, 
despues a continua cu Boca Catalina y por ultimo a hiba santo 
na Eagle Beach. Ta trata di mas o menos 635 yarda di santo 
blanco cu a transporta pa Arashi, 160 yarda di santo na Boca 
Catalina y 2400 yarda di santo na Eagle Beach. 


E motibo dicon a inicia cu e proyecto ta, como a tuma 
nota cu tin hopi piedra unda cu antes tabatin santo blanco, 
consecuentemente, tin menos espacio riba e beach. E trabou 
aki no ta algo cu ta haci tur luna, pero e ta un trabou di 
mantencion cu DOW ta tene cuenta cu ne pa por tuma luga na 
sitionan unda cu continuamente awa ta ‘соте’ den locual ta e 
beach. 





Awor cu a yena e beachnan aki bek (cu santo blanco cu ta 
transporta di otro area), e beach ta mas accesibel pa tur 
bishitante disfruta di dje. 

Por ultimo di parti Ministerio encarga cu Infrastructura, kier 
recorda un y tur pa cuida nos beachnan cu ta parti di Aruba su 
herencia natural. 

MINISTER XIOMARA MADURO 





Minister Xiomara Maduro di Finansa ta informa: 


PRESUPUESTO 2022 NO TA CONTA CU 
VACATURA NOBO 


Solamente 'roll-overs' di aña 2021 y vacatura den cuadro di 
Landspakket lo wordo yena 


E siman aki Minister Maduro di Finansa a brinda detaye di 
e concepto di Presupuesto di Pais Aruba pa aña 2022. Pa 
locual ta trata gastonan di personal y vacatura, e mandatario 
ta informa cu Presupuesto 2022 no ta conta cu vacatura nobo. 
Solamente 'roll-overs,' vacaturanan presupuesta cu по a wordo 
yena den aña 2021, y funcionnan den cuadro di Landspakket 
lo wordo yena. 


Tin necesidad pa yena 574 vacatura 

Minister Maduro ta informa cu den e proceso pa hinca 
Presupuesto 2022 den otro, tur Ministerio por a trece dilanti 
cual ta e vacaturanan cu ta necesario pa wordo yena den nan 
departamentonan. Pa aña 2022, e Ministerionan a indica cu 
tin nececidad pa yena 574 vacatura. Mayoria vacatura ta den 
Ministerio di Husticia, sigui pa Ministerio di Finansa y Ministerio 
di Asunto Social. Tur e peticionnan aki a wordo evalua pa 
Departamento di Recurso Humano DRH pa verifica si ta trata 
di un vacatura di roll-over, si ta un funcion vital of crucial y con 
e funcion ta afecta e ocupacion na e departamento concerni. 
Teniendo na cuenta e conseho di CAFT riba vacatura nobo den 
Presupuesto 2021 y mirando cu den cuadro di e Landspakket 
bou thema B lo bin un evaluacion integral di e aparato publico, 
ОВН a conseha у Conseho di Minister a bay di acuerdo pa no 
presupuesta vacatura nobo den aña 2022. 


Mester tene cuenta tambe cu otro factornan cu lo hisa gasto di 
personal den 2022 

Minister Maduro ta informa cu asina mes cu no ta Presupuesta 
vacatura nobo pa aña 2022, toch tin factornan cu lo hisa e 
suma di gasto di personal den aña 2022. Mester tene cuenta 
cu е 'roll-overs' di 2021, e cambionan den salario di Aduana, 
KIA y Inmigracion cu a wordo temporisa den aña 2021, e 
pago di pandemietoelage y e pago di 50% di recorte di 12,6%. 
Banda di esaki mester tene cuenta cu e reorganisacionnan cu 
ta andando na Departamento di Salubridad, Departamento 

di Enseñansa y Departamento Social y tambe cu e gastonan 
relaciona cu 'periodieke verhoging' у 'bevordering' den aña 
2022. Tur e factornan aki lo subi gasto di personal y Gobierno 
mester keda bou di e plafond acorda den e BVP, cu te ainda ta 
e plan di maneho pa baha gasto di personal. 


Pa aña 2022 tin 183 vacatura 'roll-overs' 

Na juni 2021 na momento cu DRH a traha su conseho pa 
Conseho di Minister, tabata tin 183 vacatura 'roll-overs' pa 
Presupuesto 2022. 'Roll-overs' ta vacaturanan presupuesta 
cu no por a wordo yena den e añanan anterior. Hopi biaha 
ta trata di funcion pa cual no a logra haya un persona cu e 
competencia of specialisacion necesario. E vacaturanan 'roll- 
overs' den aña 2022 ta consisti di, 15 vacatura den 


Ministerio di Asunto General, 10 vacatura den Ministerio 
di Infrastructura, 43 vacatura den Ministerio di Finansa, 86 
vacatura den Ministerio di Husticia, 18 vacatura den Ministerio 
di Turismo y 11 vacatura den Ministerio di Transporte. Den e 
Ministerionan di Asunto Social y di Enseñansa no tin vacatura 
'roll-over.' Mester tene na cuenta cu di juni 2021 cu DRH a 
traha su conseho te cu awor, algun vacatura lo por a wordo 
yena caba. 

а Publico 


Minster Dangui Oduber: 





Recientemente Minister di Salud Publico Dangui Oduber den 
un carta a contesta miembronan di Parlamento di Aruba sra. 
Wyatt-Ras y sra. Lopez-Tromp riba nan preguntanan haci 
tocante entre otro e Aruba Health App, e investigacion cu tin 
adando y precedimento di pagonan pa cu e PCR test. 


Minister Dangui Oduber a mustra e miembronan di Parlamento 
riba e hecho cu ta Directie Volksgezondheid Aruba (DVG Land 
Aruba) ta doño di e Aruba Health App y tin full control di esaki. 
E Aruba Health App a keda desaroya hunto cu Setar NV. A 
splica riba e hecho tambe cu no tabata tin tempo pa haci un 
destaho publico como cu Aruba ta pasando den un crisis y un 
destaho publico lo a tuma mucho tempo y ta pesey a opta pa 
uza nos compania estatal di Setar NV pa yuda desaroya e App. 


Pa locual ta e investigacion си ta andando tambe e miembronan 
di Parlamento a haya nan contesta. Minister Odubera splicanan 
cue 2 personanan cu ta serinvestiga nota ambtenaar y tampoco 
no ta of tabata coordinador di Minister Oduber, e personanan 
aki ta contractant cu land Aruba a contracta temporalmente pa 
traha den e crisis mesos cu hopi otronan. 


Tambe e mandatario a contesta cu e la wordo poni na altura 
di e iregularidadnan den e prome siman di oktober 2021. Na e 
momento ey e la instrui DVG pa haci un investigacion interno 
cual a sosode. Ora esey a keda cla y a haya sa ken ta e 
sospechosonan, a kita nan acceso, a pone nan riba non-actief 
y a termina nan contract. E mandatario a meld na Ministerie 
Volksgezondheid, Welzijn en Sport (VWS) kiko ta pasando y a 
instrui DVG pa entrega un keho na Ministerio Publico pa asina 
tin un investigacion penal. 


Eiai Е MAAA EIA 

















Paturepreguntananhacitocantee PCRtesty kentaricibie pago 
di езакі, Minister Oduber a contesta e dos Parlamentarionan lo 
siguiente. Tur pago di PCR test ta keda administra pa LabHOH, 
es decir personal di DVG no ta wak e transaccionnan aki. 


Minister Dangui Oduber a contesta un total di 46 pregunta 
di cual 13 pregunta di sra. Lopez-Tromp y 33 pregunta di 
sra. Wyatt-Ras. Minister Oduber semper a hiba un maneho 
transparente y ta spera cu miembronan di Parlamento Lopez- 
Tromp y Wyatt-Ras por tin un poco mas trankilidad awor cu tur 
пап preguntanan a keda contesta. 





TER GEOFFREY WEVER 

REUNION ENTRE MINISTER DI ECONOMIA, 
COMUNICACION Y DESAROYO SOSTENIBEL 
Y STICHTING RANCHO 

Dialuna ultimo Minister di Economia, Comunicacion у Desaroyo 
Sostenibel, Geoffrey Wever, a reuni cu representantenan di 
Stichting Rancho cu tabata Sr. Clifford Rosa (Presidente) y Sr. 
Di-Stefano Wernet (Tesorero). 


E vision di Stichting Rancho ta pa balora y proteha e herencia 
cultural di Rancho cu perspectiva social cultural economico 
positivo y sostenibel. Esaki entre otro door di cultiva un 
ambiente faborabel cu su potencial no limita pa medio di arte, 
comercio, ofishi, educacion. 


Durante e reunion ambos representante di Stichting Rancho a 
entrega Minister Wever nan "Strategic Capacity Building Plan 
2022-2026", un plan cu Stichting Rancho mes a laga prepara. 
Tambe a intercambia di idea over e celebracion di 200 aña di 


Oranjestad cu lo wordo cumpli na 2024, cu lo ta un celebracion 
historico, y a explora con Stichting Rancho y Gobierno di Aruba 
por uni den e preparacion di e celebracion aki. 


"Mi ta agradecido di por a comparti un reunion fructifero cu e 
representantenan di Stichting Rancho y contento pa wak con 
nan ta traha cu pasion pa un bario cu tin un balor cultural y 
historico sumamente importante” 


Tambe un preocupacion cu a bin padilanti ta importante pa 
sigui monitorea e desaroyo di prijsnan na Aruba. Pa e motibo 
aki a concorda cu tur e partnernan cu tabata presente na e 
presentacion, cu lo sigui traha den un manera estrecho pa 
haya un bista detaya di e desaroyo di ргіјѕпап na Aruba. 

ENDY CROES 





MINISTER DI DEPORTE A ENTREGA MEDAYA 


NA ATLETANAN DI ATLETISMO 








Fin di luna di December, Minister Endy Croes а гісібі bishita di 
un grupo di atleta di U13 y U15. Den luna di december seleccion 
аі Aruba di atletismo a participa den NACAC Age Group 
Championship cu a tuma luga na Managua, Nicaragua unda 
a logra 25 medaya pa Aruba. E atletanan cu a logra medaya 
den U13; Naiva Kock y Terrence Souza. Den e categoria di 
U15; Montserrat Willems, Dayna Leer, Kyon Maduro y Wyndel 
Beyde. 


Durante un encuentro ameno e mandatardio di deporte a 
presenta un medaya na e atletanan y a gradici nan pa nan 
dedicacion, pasion y aporte den deporte di atletismo y pa pone 
Aruba su nomber resona internacionalmente. Masha pabien 
Aruba ta orguyoso di boso! 

MINISTER GLENBERT F. CROES 
Energia, Labar y Integracion 











Miembronan di Parlamento di Aruba tabatin e oportunidad pa 
realisa un bishita di trabou na WEB. Na e ocasion Miembronan 
di Parlamento a ricibi presentacion, y tabatin e oportunidad 
pa haci pregunta tocante e maneho y vision di e compania. 
Minister Glenbert Croes ta dirigi palabra di gradicimento na 
e liderazgo di Parlamento, den persona di sr. Edgard Vrolijk 
conhuntamente cu staff, Griffier y miembronan di Fraccion di 
MEP y Raiz den Parlamento cu a haci uzo di e oportunidad pa 
wordo bon informa. 


Minister Croes a splica cu esnan cu a asisti e presentacion na 
WEB a ricibi informacion di henter e vision a termino largo di 
transformacion energetico y meta pa tarifa di awa y coriente. 
Tambe nan a ricibi informacion di locual ta haciendo pa tarifa 
di awa y coriente keda abou y e rumbo pa LNG y hydrogen, 
teniendo na cuenta e cuido di medio ambiente. 





"Та gradici e delegacion di Parlamento cu si a asisti e 
presentacion na WEB, y haci uzo di e posibilidad y autoridad 
di Parlamento como e organo mas halto den nos sistema 
democratico constitucional. Asina ta sigura cu como 
representante di pueblo ta haya tur informacion pa sigura cu ta 
riba mesun pagina, rumbo pa recuperacion economico di nos 
Pais y transformacion di nos Pais. Cu e meta pa haci Aruba un 
тіпог Aruba pa e депегасіоппап cu ta sigui despues di nos', 
Minister Croes a expresa. 


Terminando e mandatario a gradici un bes mas tur cu a asisti e 
reunion y tambe WEB pa nan transparencia, profesionalismo 
y amor y dedicacion cu cual nan ta traha pa Aruba y cu 
den tur honestidad a percura pa suministra informacion cu 
representantenan di pueblo. 


ISLA(DONL 

Departamento di Salud Publico: 
UPDATE 12 DI JANUARI 2022 


Segun resumen di awe 909 persona a recupera y un total di 
575 caso nobo di COVID-19 a keda registra di cual 62 ta no- 
residente. E cifranan aki ta representa un ‘Positivity rate’ bou 
di nos residentenan di 61%. 

E cantidad di casonan activo di COVID-19 pa awe ta 3008 y 
cantidad di fayecidonan relaciona cu COVID-19 ta 182. Datos 
ta ilustra casonan nobo di COVID cu un averahe semanal di 


709 caso pa діа y un averahe di 'positivity rate' semanal di 
63% pa dia. 


Actualmente na Aruba tin 26 persona interna debi na COVID 
di cual den ICU tin 3 persona y riba piso general tin 23. Na 
Colombia tin actualmente 3 persona den ICU y ninguno (0) 
riba piso general. 








RESIDENTE NO-RESIDENTE 


575 513 62 

Activo 3008 2562 446 

| Recupera | 25986 22669 3317 
PERO 29176 25409 р 3767 

ме | VACUNA 


Bebe mas cu ta posibel! 


Awa ta yuda elimina e toxinanan y ta hidrata e organonan pa 
mantene nan sano. Sigura bo mes cu tur e integrantenan di bo 
famia bebe minimo seis glas di awa pa dia. Pa logra esaki, bo 
por inclui un glas di awa cu cada cuminda, incluyendo ora bo 
come cualkier 'snack' nutritivo. Evita e consumo di bebidanan 
cu sucu, ya cu esakinan ta dañino pa bo salud y ta debilita bo 
organismo. Pa combati COVID-19 bo mester mantene bo salud 
y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! 


Ami 


Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 


о 





151400, 4 Diaranson 12 Januari 2022 











ISLA O 


NoTICIA DI GOBIERNO 











